Jennifer Garner
Jennifer Anne Affleck, hasa hujulikana kwa jina lake la kuzaliwa kama Jennifer Garner (amezaliwa tar. 17 Aprili 1972), ni mwigizaji wa filamu kutoka nchini Marekani. Garner amejipatia umaarufu mkubwa kwa kucheza kwake kama kachero wa CIA, Sydney Bristow, katika kipindi cha mfululizo wa TV cha "Alias", ambacho kilikuwa kikirushwa hewani na televisheni ya ABC kwa misimu mitano ambayo ilianza kuanzia 2001 hadi 2006. Wakati anafanyakazi kwenye "Alias", amepata kucheza nyusika chache-chache kwenye mafilamu makubwa-makubwa kama vile "Pearl Harbor" (2001) na "Catch Me if You Can" (2002). Tangu hapo, Garner ameonekana kwenye nyusika kadha wa kadha akiwa kama mwigizaji mwandamizi vilevile mwigizaji mkuu kwenye mamiradi makubwa ikiwa ni pamoja na "Daredevil" (2003), "13 Going on 30" (2004) na "Juno" (2007). Ameolewa na mwigizaji na mwongozaji wa filamu Ben Affleck, ambaye kwa pamoja wameweza kujipatia watoto wawili wa kike.
Tony Goldwyn
Goldwyn alizaliwa mjini Los Angeles, California, akiwa kama mtoto wa Jennifer Howard na mtayarishaji wa filamu Samuel Goldwyn, Jr. - babu zake Goldwyn walikuwa vigogo wa filamu ambaye ni Samuel Goldwyn na mwigizaji filamu wa kike Bi. Frances Howard, wakati wazee wa babu yake waliwa watunzi wa tamthilia Sidney Howard na mwigizaji wa kike Clare Eames. Goldwyn alihitimua elimu yake ya juu katika chuo cha Hamilton College cha mjini Clinton, New York, Chuo Kikuu cha Brandeis huko mjini Waltham, Massachusetts (ambamo alipata shahada moja ya sanaa ya uchoraji), na baadaye London Academy of Music and Dramatic Art. Goldwyn amemwoa msanifu utayarishaji Jane Musky. Wawili hao wana mabinti wawili, Anna na Tess.